IRPC สุดหรู! Q3 กำไรโต 148.50% มาที่ 3.25 พันลบ. หลังค่าการกลั่น-สต๊อคน้ำมันพุ่ง
IRPC สุดหรู! Q3 กำไรโต 148.50% มาที่ 3.25 พันลบ. จากปีก่อน 1.31 พันลบ. หลังค่าการกลั่น-สต๊อคน้ำมันพุ่ง ขณะที่ 9 เดือนแรกขาดทุน 6.84 พันลบ. ลดลง 14.77% จากปีก่อน 8.03 พันลบ.
6 พ.ย. 2560

บริษัท ไออาร์พีซี จำกัด (มหาชน) หรือ IRPC รายงานผลการดำเนินงานไตรมาส 3/60 สิ้นสุดวันที่ 30 มิ.ย.60 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวปรับตัวเพิ่มขึ้น เนื่องจากบริษัทฯ มีรายได้จากการขายสุทธิ 52,355 ล้านบาท เพิ่มขึ้น 2,425 ล้านบาท หรือคิดเป็น 5% เมื่อเทียบกับไตรมาส 2/60 โดยมีสาเหตุจากราคาขายเฉลี่ยปรับเพิ่มขึ้น 1% ตามระดับราคาน้ำมันดิบ และปริมาณขายเพิ่มขึ้น 4% จากอัตราการใช้กำลังการผลิตของโรงกลั่นอยู่ที่ 93% คิดเป็นปริมาณน้ำมันดิบเข้ากลั่น 201 พันบาร์เรลต่อวัน
ขณะที่กำไรขั้นต้นจากการผลิตตามราคาตลาด (Market GIM) ในไตรมาส 3/60 มีจำนวน 9,331 ล้านบาท คิดเป็น 15.05 เหรียญสหรัฐฯ ต่อบาร์เรล เพิ่มขึ้น 1,091 ล้านบาท หรือเพิ่มขึ้น 1.47 เหรียญสหรัฐฯ ต่อบาร์เรล เป็นผลจากส่วนต่างราคาผลิตภัณฑ์โดยเฉลี่ยทั้งธุรกิจปิโตรเลียมและธุรกิจปิโตรเคมีปรับตัวดีขึ้น โดยเฉพาะจากน้ำมันดีเซลและผลิตภัณฑ์กลุ่มสไตรีนิคส์
ทั้งนี้บริษัทฯมีกำไรจากสต๊อคน้ำมัน จำนวน 1,098 ล้านบาท เนื่องจากสถานการณ์น้ำมันดิบที่ปรับตัวสูงขึ้น